વડોદરામાં કોરોનાથી વધુ એક દર્દીનું મોતઃ પોઝિટિવ કેસો ૧૯૧૧ને પાર | Nutan Samachar
Home પ્રાદેશિક વડોદરા વડોદરામાં કોરોનાથી વધુ એક દર્દીનું મોતઃ પોઝિટિવ કેસો ૧૯૧૧ને પાર
વડોદરામાં કોરોનાથી વધુ એક દર્દીનું મોતઃ પોઝિટિવ કેસો ૧૯૧૧ને પાર
વડોદરા શહેરમાં કોરોના વાઈરસની સારવાર દરમિયાન વધુ એક દર્દીનું મોત થયું છે. વડોદરાના મકરપુરા વિસ્તારમાં આવેલી વૈકુંઠ સોસાયટીમાં રહેતા ૪૮ વર્ષીય લક્ષ્મીપ્રસાદ દેવરાનીનું ગોત્રી હોસ્પિટલમાં મોત થતાં ખાસવાડી સ્મશાનમાં તેમના અંતિમ સંસ્કાર કરાયા હતા.
વડોદરા શહેર અને જિલ્લામાં કોરોના વાઈરસના પોઝિટિવ કેસની કુલ સંખ્યા ૧૯૧૧ ઉપર પહોંચી ગઇ છે. વડોદરામાં અત્યાર સુધીમાં કુલ ૧૨૫૫ દર્દી રિકવર થયા છે. વડોદરામાં હાલ ૬૦૬ દર્દી સારવાર હેઠળ છે, જે પૈકી ૧૩૫ દર્દી ઓક્સિજન ઉપર અને ૩૯ દર્દી વેન્ટીલેટર ઉપર છે.
વડોદરા શહેરમાં સોમવારે ફતેપુરા, વાઘોડિયા રોડ, વાડી, યાકુતપુરા, હાથીખાના, પ્રતાપનગર રોડ, અટલાદરા, માંડવી, હરણી રોડ અને સમા વિસ્તારમાં કોરોના વાઈરસના કેસો નોંધાયા હતા. જ્યારે વડોદરા ગ્રામ્યમાં પાદરા અને કરજણમાં કોરોનાના કેસો નોંધાયા હતા.